《阻风还泊旧浦》
宋代·陈舜俞

已作淹留计，行舻岂恨迟。
却投前浦宿，还似始来时。
寥泬鲈乡远，飘零鹤发悲。
犹欣有隐者，度景覆残棋。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。